Vulu (Lom)

Vulu er en elv i Lom kommune i Innlandet. Elvas øvre del ligger på snaufjellet og kalles Sålellselvi. Den skifter navn omtrent der elva kommer ned til skoggrensen ved Svartlie. Rett ovenfor Garmostrædet og Hamsunstugu renner den vesle elva Gjerdingi sammen med Vulu, som like etter munner ut i Vågåvatnet ved Garmogårdene.

En del av vannføringen overføres fra oppdemming i Sålellselvi via kanalsystem (Nordstrondavassvegen) til Vassvegtjørni og Medalsbekken lenger nord. Kanalsystemet fortsetter videre rundt Ausfjellet som Sålellvassvegen. Dette er utenfor Vulus naturlige nedbørsfelt.

Referanser 

Elver i Lom
Ottavassdraget